**Универзитет у Нишу**

**Филозофски факултет**

Наставно-научном већу

**Рецензија**

**Збирке методичких припрема**

**„***Методички узлети 2***”**

Публикација „*Методички узлети 2*“ коју су приредили проф. др Јелена Максимовић, проф. др Весна Симовић и асс. Александар Новаковић, представља збирку методичких припрема за часове у основној и средњој школи из области друштвено-хуманистичких наука. Збирку чине изабране припреме часова са којима су наставници из основних и средњих школа у Србији учествовали на другом Конкурсу за избор најбоље методичке припреме Центра за професионално усавршавање Филозофског факултета у Нишу реализованом школске 2019/2020. године.

Рукопис има три тематске целине на којима је приказано девет најбољих и награђених методичких припрема, по три из следећих области: национална филологија, друштвено-хуманистичке науке и страна филологија. Овогодишња збирка садржи припреме за часове српског језика и књижевности, француског и енглеског језика, географије и економије, при чему је већина припрема мултидисциплинарног карактера.

Представљене припреме промовишу активну наставу, иновативност и креативност, интердисциплинарни приступ сагледавању феномена, критичко мишљење ученика и више васпитно-образовне циљеве наставног процеса у когнитивном домену (примену, анализу и евалуацију) али и бројне васпитне циљеве и личне компетенце (сарадња, полемички дух, култура дијалога, слушање саговорника, одговорност за сопствени рад, самовредновање итд.). Планиране активности су темљно осмишљене, ослањају се на савремене образовне стратегије и разноврсну методичку методологију. Неке од припрема комбинују различите методе и облике рада. На крају сваке припреме налазе се и прилози за рад и коментар уредника.

Збирка са брижљиво припремњеним, представњеним и одабраним припремама часова доприноси обогаћивању теоријских знања и практичних искустава и може користити наставницима као пример добре праксе и извор идеја приликом иновирања наставне праксе, али и као значајан материјал за рад наставницима и студентима факултета на којима се школују будући наставници.

Имајући у виду садржај ове методичке збирке и њену практичну вредност, са задовољством предлажем Наставно-научном већу Филозофског факултета Универзитета у Нишу да прихвати за објављивање публикацију „*Методички узлети 2*“ коју су приредили проф. др Јелена Максимовић, проф. др Весна Симовић и асс. Александар Новаковић, .



У Нишу, 26. 11. 2020.

Доц. др Милица Тошић Радев

Филозофски факултет Универзитета у Нишу